b'\n_START_ARTICLE_\nChester Bennington\n_START_SECTION_\nHistorie\n_START_PARAGRAPH_\nBennington voksede op i Phoenix, Arizona. Han havde en h\xc3\xa5rd barndom, da han blev seksuelt misbrugt af en n\xc3\xa6r familieven. Derudover havde han nogle venner, der begik selvmord. En anden d\xc3\xb8de i en skateboardulykke. Bennington har selv udtalt, at hvis had var en velsignelse, ville han virkelig v\xc3\xa6re velsignet._NEWLINE_Chesters for\xc3\xa6ldre blev skilt i 1987, hvilket efterlod ham med to halvs\xc3\xb8stre og en halvbror, hvoraf han var den yngste. I en alder af 11 \xc3\xa5r boede han med sin far, som var politimand og detektiv. Hans bror introducerede ham for bands som Loverboy, Foreigner og Rush, som har haft st\xc3\xb8rst musikalsk indflydelse p\xc3\xa5 ham._NEWLINE_Benningtons f\xc3\xb8rste instrument var et klaver. Gennem sin opv\xc3\xa6kst spillede han i mange forskellige bands og skiftede meget med instrumenterne, men hovedsageligt var han vokalist. Dog blev Chester Bennington aldrig fuldt medlem af nogen af disse bands, f\xc3\xb8r han sluttede sig til Grey Daze i 1992, hvor han spillede i seks \xc3\xa5r, f\xc3\xb8r han forlod bandet og sluttede sig til Linkin Park._NEWLINE_Den 20. juli 2017 begik Bennington selvmord og d\xc3\xb8de i en alder af 41. Han efterlod sig sin kone, Talinda Ann Bentley, og seks b\xc3\xb8rn i alderen 7-21 \xc3\xa5r.'